2. ΑΝΑΓΚ.ΝΟΜΟΣ υπ’ αριθ. 1023 της 27/28 Φεβρ. 1946 Περί επιβολής ειδικής εισφοράς εις βάρος των δικαιούχων δεσμευμένου συναλλάγματος και περί ρυθμίσεως άλλων τινών συναλλαγματικών θεμάτων. Δια του νόμου τούτου, τροποποιηθέντος και συμπληρωθέντος δια των άρθρων 1-4 του Ν.Δ. 60/1946 και παρ. 1-2 του άρθρου 12 του Ν.Δ. 1211/1949 περί τροποπ. και συμπλ. φορολογικών τινων νόμων, επεβλήθη εισφορά εις βάρος εκείνων εις ους δεν είχε καταβληθή μέχρι της 30 Απρ. 1941 το εις δραχμάς αντίτιμον των παρ’ αυτών εξαχθέντων ειδών, ή των εισαγωγέων οίτινες μέχρι 30 Απριλ. 1941 είχον προβή εις άνοιγμα πιστώσεως και κλείσιμον συναλλάγματος, ή εκείνων εις ους παρεσχέθη από 11 Νοεμ. 1944 μέχρις 25 Ιαν. 1946 εξωτερικόν συνάλλαγμα δι’ εισαγωγήν ειδών, εφόσον τούτο εκλείσθη εις τιμήν μικροτέραν της υπό του Α.Ν. 879/1946 προβλεπομένης. Δια του άρθρ. 12 Ν.Δ. 1211/49 ερρυθμίσθη η μέχρι της 31 Ιαν. 1950 είσπραξις της εισφοράς ταύτης και από τους δικαιούχους συναλλάγματος κλήριγκ. 